CELEX: 32011R0501
Language: sl
Date: 2011-02-24 00:00:00
Title: Uredba Sveta (EU) št. 501/2011 z dne 24. februarja 2011 o dodelitvi ribolovnih možnosti v skladu s Protokolom k Sporazumu o partnerstvu v ribiškem sektorju med Evropsko unijo in Demokratično republiko Sao Tome in Principe

24.5.2011   
            
            
               SL
            
            
               Uradni list Evropske unije
            
            
               L 136/2
            
         UREDBA SVETA (EU) št. 501/2011
   z dne 24. februarja 2011
   o dodelitvi ribolovnih možnosti v skladu s Protokolom k Sporazumu o partnerstvu v ribiškem sektorju med Evropsko unijo in Demokratično republiko Sao Tome in Principe
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti odstavka 3 člena 43 Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Svet je 23. julija 2007 sprejel Uredbo (ES) št. 894/2007 o sklenitvi Sporazuma o partnerstvu v ribiškem sektorju med Demokratično republiko Sao Tome in Principe in Evropsko skupnostjo (1) (v nadaljnjem besedilu: Sporazum). Protokol, ki določa ribolovne možnosti in finančni prispevek, predvidene v Sporazumu (2) (v nadaljnjem besedilu: prejšnji protokol), je bil priložen temu sporazumu. Ta prejšnji protokol je prenehal veljati 31. maja 2010.
            
         
               (2)
            
            
               Novi protokol o ribolovnih možnostih in finančnem prispevku, predvidenih v Sporazumu o partnerstvu v ribiškem sektorju med Evropsko unijo in Demokratično republiko Sao Tome in Principe (v nadaljnjem besedilu: Protokol) je bil parafiran 15. julija 2010. Ta protokol plovilom EU omogoča ribolovne možnosti v vodah, nad katerimi ima Demokratična republika Sao Tome in Principe suverenost, ali ki spadajo pod njeno jurisdikcijo na področju ribištva.
            
         
               (3)
            
            
               Svet je 24. februarja 2011 sprejel Sklep 2011/296/EU (3) o podpisu in začasni uporabi Protokola.
            
         
               (4)
            
            
               Treba je opredeliti način razdelitve ribolovnih možnosti med države članice za celotno obdobje veljavnosti Protokola.
            
         
               (5)
            
            
               V skladu z odstavkom 1 člena 10 Uredbe Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti (4), če se izkaže, da ribolovne možnosti, ki so dodeljene Uniji na podlagi Protokola, niso v celoti izkoriščene, Komisija o tem obvesti zadevne države članice. Če odgovor ni prejet v roku, ki ga določi Svet, to pomeni potrditev, da plovila zadevne države članice v danem obdobju ne bodo v celoti izkoristila svojih ribolovnih možnosti. Te roke bi bilo treba določiti.
            
         
               (6)
            
            
               Ta uredba bi morala začeti veljati na dan objave v Uradnem listu Evropske unije –
            
         SPREJEL NASLEDNJO UREDBO:
   Člen 1
   Ribolovne možnosti, določene v Protokolu, ki je priložen Sklepu 2011/296/EU o njegovem podpisu in njegovi začasni uporabi, se med države članice razdelijo, kot sledi:
   
               (a)
            
            
               plovila za ribolov tuna s plavarico:
               
                           Španija
                        
                        
                           16 plovil
                        
                     
                           Francija
                        
                        
                           12 plovil
                        
                     
         
               (b)
            
            
               plovila s površinskimi parangali:
               
                           Španija
                        
                        
                           9 plovil
                        
                     
                           Portugalska
                        
                        
                           3 plovila
                        
                     
         Uredba (ES) št. 1006/2008 se uporablja brez poseganja v Sporazum in Protokol. Če zahtevki za ribolovna dovoljenja držav članic iz prvega pododstavka ne izčrpajo vseh ribolovnih možnosti, ki jih določa Protokol, Komisija v skladu s členom 10 Uredbe (ES) št. 1006/2008 upošteva zahtevke za ribolovna dovoljenja katere koli druge države članice. Roki iz odstavka 1 člena 10 navedene uredbe so 10 delovnih dni.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. februarja 2011
      
         
            Za Svet
         
         
            Predsednik
         
         PINTÉR S.
      
   
   
      (1)  UL L 205, 7.8.2007, str. 35.
   
      (2)  UL L 205, 7.8.2007, str. 40.
   
      (3)  Glej stran 4 tega Uradnega lista.
   
      (4)  UL L 286, 29.10.2008, str. 33.